उल्लेखनीय है कि आधार पंजीयन का यह कार्य आंगनबाड़ी केन्द्र पर लगाने हेतु सभी आंगनबाड़ी कार्यकर्ताओं से जन्म से 5 वर्ष तक के बच्चों की सूची तैयार कर ली गई है। बैठक में जिला कार्यक्रम अधिकारी श्री बृजेश कुमार त्रिपाठी द्वारा समस्त आंगनबाड़ी कार्यकर्ताओं को निर्देश दिए गए कि सूची अनुसार बच्चों के माता-पिता को शिविर के पूर्व सूचित करते हुए उन्हें सम्मानपूर्वक आधार कार्ड पंजीयन हेतु आंगनबाड़ी केन्द्रों में लाए तथा इस हेतु आमंत्रण के साथ जन्म प्रमाण-पत्र एवं निवास संबंधी दस्तावेज तथा माता-पिता का आधार कार्ड की छायाप्रति जरूर लगवाएँ।